b'\n_START_ARTICLE_\nG\xc3\xb6ttingenin Georg-August-yliopisto\n_START_SECTION_\nKirjasto\n_START_PARAGRAPH_\nGeorg-August-yliopiston kirjasto on yksi Saksan viidest\xc3\xa4 merkitt\xc3\xa4vimm\xc3\xa4st\xc3\xa4 kirjastosta. Kirjaston kokoelmat sis\xc3\xa4lt\xc3\xa4v\xc3\xa4t 4,5 miljoonaa teosta, 1,1 miljoonaa mikrofilmi\xc3\xa4 sek\xc3\xa4 14\xc2\xa0000 tieteellist\xc3\xa4 aikakauslehte\xc3\xa4. Lainauksia kirjastosta on vuosittain noin miljoona. Sen nousu maan moderneimmaksi tieteelliseksi kirjastoksi voidaan laskea muun muassa uuden luettelointij\xc3\xa4rjestelm\xc3\xa4n luoneen pitk\xc3\xa4aikaisen johtajan Christian Gottlieb Heynen ansioksi.\n_START_SECTION_\nSuomalais-ugrilainen kokoelma\n_START_PARAGRAPH_\nYliopiston kirjaston sis\xc3\xa4lt\xc3\xa4\xc3\xa4 l\xc3\xa4ntisen Euroopan suurimman suomalais-ugrilaisen kirjakokoelman \xe2\x80\x93 130\xc2\xa0000 teosta, joista suomalaisia noin 22 prosenttia. Kokoelmaa on alettu ker\xc3\xa4t\xc3\xa4 jo 1700-luvun puoliv\xc3\xa4liss\xc3\xa4. Toisen maailmansodan j\xc3\xa4lkeen Deutsche Forschungsgemeinschaft eli Saksan tutkimusyhteis\xc3\xb6 alkoi ker\xc3\xa4t\xc3\xa4 maan yliopistoihin kirjallisuutta maailman eri kolkilta. Suomalais-ugrilaisen kokoelman kokoaminen k\xc3\xa4ynnistyi 1951.'